**Ασκήσεις στη δομή της ακολουθίας**

**Άσκηση1**  
Ο ιδιοκτήτης ενός καταστήματος ρούχων αποφάσισε να πραγματοποιήσει έκπτωση 20% σε όλα τα προϊόντα. Να γράψετε πρόγραμμα το οποίο θα δέχεται ως είσοδο την αρχική τιμή του προϊόντος και θα εμφανίζει την τελική του τιμή , αφού πραγματοποιήσει την έκπτωση.  
  
**Άσκηση 2**  
Σε ένα παιδικό θέατρο τα εισιτήρια κοστίζουν 10 € για τους ενήλικες και 5 € για τα παιδιά. Να πραγματοποιήσετε πρόγραμμα το οποίο θα δέχεται το πλήθος των ενηλίκων και παιδιών που παρακολούθησαν μια παράσταση και θα εμφανίζει τις συνολικές εισπράξεις του θεάτρου.

**Άσκηση 3**  
Να γραφεί πρόγραμμα το οποίο θα δέχεται έναν τριψήφιο αριθμό και θα εμφανίζει τον αντίστροφό του (πχ 124 🡪 421).

**Άσκηση 4**  
Μια οικογένεια κατανάλωσε Χ Κwh (κιλοβατώρες) ημερήσιου ρεύματος και Υ Kwh νυχτερινού ρεύματος. Το κόστος ημερήσιου ρεύματος είναι 30 δρχ. ανά Kwh και του νυχτερινού 15 δρχ. ανά Kwh. Να αναπτύξετε πρόγραμμα το οποίο:  
**α.** να διαβάζει τα Χ, Υ  
**β.**να υπολογίζει και να εμφανίζει το συνολικό κόστος της κατανάλωσης ρεύματος της οικογένειας .

**Άσκηση 5**  
Μια εταιρία αποφάσισε να πραγματοποιήσει αύξηση 12% στους μισθούς των υπαλλήλων της . Να δημιουργήσετε   πρόγραμμα το οποίο :

1. Θα δέχεται τον μισθό ενός υπαλλήλου.
2. Θα υπολογίζει και θα εμφανίζει το ποσό της αύξησης που θα λάβει ο υπάλληλος.
3. Θα εμφανίζει το νέο μισθό του υπαλλήλου

**Άσκηση 6**  
Να αναπτύξετε πρόγραμμα το οποίο θα δέχεται το μήκος της ακτίνας (R) ενός κύκλου και θα υπολογίζει το μήκος της περιμέτρου του (L=2πR) και το εμβαδό  του (EMB = πR^2). Δίνεται π= 3.14.